
 ОТНОСНО: Постъпило искане в общинска администрация за процедиране на проект за изменение на подробния устройствен план – план за регулация на к.к. „Слънчев бряг – Запад”, в частта му по отношение на УПИ II-689 с идентификатор №51500.508.100 по кадастралната карта на гр. Несебър, в кв. 404 по ПУП на к.к. „Слънчев бряг – Запад”.
 Уважаеми госпожи и господа общински съветници,
Във връзка с постъпило в Общинска администрация – Несебър заявление с вх. №Н2-УТ-2432 от 27.03.2025 г. от “Агро трейд” ООД  е образувана преписка за изработване на ПУП. Към заявлението е представено задание за ПУП-ПРЗ.
Заданието е внесено от заявителя, собственик на ПИ 51500.508.100, като е приложен нотариален акт на недвижим имот №160, т.I, рег.1437, дело 135/20.02.2017г., вписан с акт № 44, т.2, дело № 268, вх.рег.619/20.02.2017г.
Видно от съдържащите се по преписката документи, УПИ II-689 с идентификатор №51500.508.100 по кадастралната карта на гр. Несебър, в кв. 404 по ПУП на к.к. „Слънчев бряг – Запад” е с площ 800 кв.м. по ПУП, с отреждане „средноетажно, свободно застрояване-магазини и офиси“, в устройствена зона „Ок“ и със следните действащи устройствени показатели: Плътност на застрояване – 30%, Кинт – 1,50, Корниз – 15 м. и минимално озеленена площ – 50%. Видно от представената скица с №15-1055367-04.10.2023 г. от Службата по геодезия, картография и кадастър – гр. Бургас, представлява извадка от кадастралната карта на гр. Несебър за имота в обхвата на исканото изменение, същият е с площ 800 кв.м. по КККР, с начин на трайно предназначение на територията „Урбанизирана“ и начин на трайно ползване „Незастроен имот за курортно-рекреационен обект“.
Преписката е окомплектована с необходимите документи, удостоверяващи, че са спазени изискванията на материалните разпоредби на закона.
По преписката се съдържат задание за ЧИ на ПУП-ПР, които са разгледани от ОбЕСУТ, който със свое решение по т. 5 от Протокол №3 от проведено на 16.04.2025 г. и т. 14 от Протокол №1 от проведено на 12.02.2025 г. и ги е приел, като съответстващи на нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ПУП на к.к „Слънчев бряг – Запад“.
С представеното задание за ЧИ на ПУП-ПР се предлага промяна отреждането на имота от “За магазини и офиси” на “за жилищни сгради” и устройствената зона от “Ок” на “Жс”, като се запазват установените устройствени показатели: Плътност на застрояване – 30%, Кинт – 1,50, Нкорниз – 15 м., минимално озеленена площ – 50 %, съгласно приложените чертежи и таблици със съответните цветове, сигнатури, надписи и размери, неразделна част от решението. 
С писмо с изх. №ПД-3408-(7)/20.06.2025 год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ II-689 с идентификатор №51500.508.100 по кадастралната карта на гр. Несебър, в кв. 404 по ПУП на к.к. „Слънчев бряг – Запад” няма характеристика на пясъчна дюна.
К.к. „Слънчев бряг”, в чиято територия попадат имотите в обхвата на представеното искане за изработване на проект за изменение на ПУП-ПРЗ е обявен за селищно образувание с национално значение с Решение №45 от 25.01.2005г. на Министерски съвет на Република България. Имотите попадат в зона „Б“ съгласно чл. 11, ал. 1 от ЗУЧК.
Предвид гореизложеното Ви предлагам да приемете следния проект за
РЕШЕНИЕ
На основание чл.21, ал.1, т.11 от ЗМСМА и чл.124а ал. 1 от ЗУТ, и в качеството си на заинтересована страна по смисъла на чл.131, ал.2, т.4 от ЗУТ Общински съвет – гр. Несебър, след като съобрази изложените в докладната записка мотиви, разрешава да бъде изработено и процедирано изменение на подробния устройствен план – план за регулация на к.к. „Слънчев бряг – Запад”, в частта му по отношение на УПИ II-689 с идентификатор №51500.508.100 по кадастралната карта на гр. Несебър, в кв. 404 по ПУП на к.к. „Слънчев бряг – Запад”, с който се предлага промяна отреждането на имота от “За магазини и офиси” на “за жилищни сгради” и устройствената зона от “Ок” на “Жс”, като се запазват установените устройствени показатели: Плътност на застрояване – 30%, Кинт – 1,50, Нкорниз – 15 м., минимално озеленена площ – 50 %, съгласно приложените чертежи и таблици със съответните цветове, сигнатури, надписи и размери, неразделна част от решението.  
На основание чл.124б, ал.1 от ЗУТ, Общински съвет –Несебър одобрява представеното задание за ЧИ на ПУП-ПЗ за УПИ II-689 с идентификатор №51500.508.100 по кадастралната карта на гр. Несебър, в кв. 404 по ПУП на к.к. „Слънчев бряг – Запад”.
Решението на Общински съвет –Несебър да се разгласи по реда на чл.124б, ал.2 от ЗУТ.
Решението не подлежи на оспорване.
 
                          ЗАМЕСТНИК-КМЕТ НА ОБЩИНА НЕСЕБЪР :……………………....
        	                              На основание Заповед №2866/14.11.2023г.  /Виктор Борисов/

